Рихард Демел
Песен за Първи май

Превод от немски: Пенчо Славейков, —

chitanka.info

О, някога на Първи май

децата пееха във моя край —

и бедни, и богати;

и бедни, и богати

се радваха от край до край.

Днес пак е Първи май у нас,

мъжете стъпват твърдо, пеят с глас

в редицата голяма;

но без борби тук няма

нито един със радост пълен час.

Ще има утре Първи май,

навсякъде тогаз народът, знай,

ще пее със сърцето,

защото под небето

ще се разлива радостта безкрай.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.